ทุ่งใส – สี่ขีด เกมส์ 50
******************************



ตามที่องค์การบริหารส่วนตำบลทุ่งใส  และ องค์การบริหารส่วนตำบลสี่ขีด  กำนัน  ผู้ใหญ่บ้าน  กลุ่มแม่บ้าน  ส่วนราชการในตำบลทุ่งใส  ตำบลสี่ขีด  ได้กำหนดโครงการการแข่งขันกรีฑา  ประจำปี 2550  ในวันที่  4- 6  กรกฎาคม  2550  ณ  สนามกรีฑาโรงเรียนสิชลประชาสรรค์  เพื่อเป็นการส่งเสริมกีฬาและส่งเสริมสุขภาพ  อีกทั้งการคัดเลือกนักกรีฑาเข้าร่วมการแข่งขันในระดับอำเภอ  วันที่  17 – 20  กรกฎาคม  2550  ณ  สนามกีฬาโรงเรียนชุมชนวัดปัณณาราม  ตำบลทุ่งปรัง  


ขอเชิญชวนพี่น้องชาวตำบลทุ่งใส  และตำบลสี่ขีด  รวมทั้งตำบลใกล้เคียง  เข้าร่วมกิจกรรมการแข่งขันกรีฑา  “ทุ่งใส  -  สี่ขีด เกมส์ 50”  ครั้งนี้    เพื่อเป็นการเฉลิมพระเกียรติที่พระบาทสมเด็จพระเจ้าอยู่หัวมีพระชนมายุครบ 80 พรรษา    และเป็นครั้งแรก  ปีแรกที่รวม  2  ตำบล มาแข่งขันกรีฑาด้วยกัน  ถือได้ว่า  เป็นการแข่งขันที่พิเศษกว่าปีที่ผ่านมา  อย่างแน่นอน  
                                                              ..............แล้วเจอกันนะค่ะ..............
………………………………………………………………………………………………………..

            งานส่งเสริมการท่องเที่ยว  อบต. ทุ่งใส


